**Kál Nagyközség Önkormányzata Képviselő-testületének 6/2023. (III. 29.) önkormányzati rendelete**

**A KÖZTERÜLETEK ELNEVEZÉSÉNEK, VALAMINT ELNEVEZÉSÜK MEGVÁLTOZTATÁSÁRA IRÁNYULÓ KEZDEMÉNYEZÉSRŐL ÉS A HÁZSZÁM MEGÁLLAPÍTÁSÁRÓL**

Kál Nagyközség Önkormányzatának Képviselő-testülete Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 143.§ (3) bekezdésében kapott felhatalmazás alapján, a Mötv 13. § (1) bekezdés 3 pontjában meghatározott feladatkörében eljárva a következőket rendeli el:

**A rendelet hatálya**

**1. §**

A rendelet hatálya Kál Nagyközség közigazgatási területén lévő közterületekre, ingatlanokra az érintett ingatlanok tulajdonosaira (kezelőire, használóira) terjed ki. A közterületek elnevezésének általános szabályai

**2. §**

(1) A település belterületén minden közterületet el kell nevezni. A közterületek nevének megállapítása és megváltoztatása Kál Nagyközség Önkormányzata Képviselő testületének hatáskörébe tartozik.

(2) Új közterület elnevezését a közterületként való bejegyzését követő egy éven belül meg kell állapítani. A közterület elnevezését a megállapítástól számított 10 éven belül nem lehet megváltoztatni.

(3) Ha egy közterület a településrendezés, beépítés következtében két vagy több részre tagozódik, egységes közterületként megszűnik, az elkülönült közterületrészeknek - az elkülönüléstől számított egy éven belül – más nevet kell adni.

(4) Az elnevezett közterület természetes folytatásaként nyíló új közterületi szakasz külön elnevezési eljárás nélkül a már elnevezett közterület nevét veszi fel (meghosszabbítás). Ezt a Képviselő-testület határozatával megerősítheti.

**3. §**

(1) Az új elnevezéseknél betűk vagy számjegyek nem helyettesíthetik a közterületnevek előtagját.

(2) A nagyközség közigazgatási területén több azonos elnevezésű közterület nem lehet.

(3) Az idegen eredetű és a nehezen kiejthető szavakat az elnevezéseknél kerülni kell. A közterület elnevezése során törekedni kell arra, hogy az elnevezés közérthető legyen és a magyar nyelvhelyesség szabályainak megfeleljen.

**4. §**

(1) A közterületek nevének megállapításakor figyelemmel kell lenni a történelmi hagyományokra, a földrajzi környezetre.

(2) Közterület elnevezésekor előnyben kell részesíteni a helyhez kötődő neveket az emlékállító utcanevekkel szemben.

**5. §**

(1) Élő személyről közterületet elnevezni nem lehet. Erre legkorábban a személy halálát követő 10 év múltán kerülhet sor.

(2) A személyről történő elnevezés során törekedni kell arra, hogy az elnevezés olyan személynek állítson emléket,

*a)* akinek közismert tevékenysége a nemzet történelmében kiemelkedő jelentőségű volt és személye közmegbecsülésnek örvend;

*b)* aki a tudomány, művelődés, sport vagy a társadalmi élet egyéb területén kimagaslóan jelentőset tett vagy alkotott, és ezáltal személyének emléke megőrzésre méltó;

*c)* akinek a község életében, történetében kiemelkedő szerepe volt, tevékenységével hozzájárult Kál egészének vagy egy részének fejlődéséhez.

(3) Ha a névadó személy foglalkozása, hivatása vagy egyéb ismertető jegye szorosan kapcsolódik a személynévhez, akkor az utcanévben is feltüntethető.

**Közterületnevek megszüntetése**

**6. §**

(1) A közterület – településrendezés, beépítés vagy más módon történő – megszűnésével külön államigazgatási döntés nélkül a közterület neve is megszűnik. Ezt a Képviselő-testület határozatával megerősíti.

(2) A megszűnt közterület nevét a vonatkozó jogszabályok szerint vezetett címnyilvántartásban továbbra is fel kell tüntetni, jelölve a megszűnés okát és idejét.

**Hatásköri és eljárási szabályok**

**7. §**

(1) A közterület nevének megállapítása, vagy megváltoztatása Kál Nagyközség Önkormányzat Képviselő-testületének hatáskörébe tartozik.

(2) A közterületnév megállapítását vagy megváltoztatását kezdeményezheti: a polgármester, a Képviselő-testület bizottsága, a helyi önkormányzat képviselője, Kál nagyközség közigazgatási területén bejelentett lakcímmel rendelkező állampolgár

(3) A javaslatokat a képviselő-testület Ügyrendi Bizottsága véleményezi.

**8. §**

Az elnevezésre vonatkozó előterjesztést annak tárgyalása előtt 30 napra helyben szokásos módon közzé kell tenni. Az elnevezéssel kapcsolatban benyújtott észrevételeket is a Képviselő-testület elé kell terjeszteni.

**9. §**

A közterület elnevezéssel kapcsolatos előkészítő feladatokat a Képviselő-testület Ügyrendi Bizottsága látja el. Ennek keretében minden javaslatot köteles a Képviselő-testület elé terjeszteni akkor is, ha a javaslatot nem támogatja.

**10. §**

(1) A megállapított közterületnév és településrész-név a kihirdetés napjától érvényes. Ettől az időponttól kezdődően mindenki köteles az új elnevezést alkalmazni.

(2) A közterület elnevezésével kapcsolatos döntést a helyben szokásos módon közzé kell tenni, továbbá a döntésről értesíteni kell a járáshivatalt, az illetékes földhivatalt, a helyi rendőrkapitányságot, tűzoltóságot, mentőállomást, közműszolgáltatókat, cégbíróságot, postahivatalt és az elnevezés vagy névváltoztatás kezdeményezőjét

(3) A közterületi térképek és tájékoztató térképvázlatok, továbbá az utcanév táblák kihelyezéséről, karbantartásáról, pótlásáról, valamint a házszám megállapításáról és a házszámtábla helyének kijelöléséről, az érvénytelen táblák eltávolításának folyamatos ellenőrzéséről a Káli Polgármesteri Hivatal gondoskodik.

(4) Az utcanévadást követően az új táblákat 30 napon belül fel kell szerelni. A régi elnevezést feltüntető névtáblákat a változásról szóló döntést követő egy évig piros átlós vonallal áthúzva az eredeti helyen kell hagyni. Az új elnevezést feltüntető névtáblákat közvetlenül a régi fölött vagy alatt kell elhelyezni.

**Házszámozás**

**11. §**

(1) A házszám a belterületi ingatlanoknak (épületeknek és a beépítetlen teleknek) a vele érintkező közterület(ek)re, utcára megállapított sorszáma. Ha egy ingatlanra több közterülettel (utcával) való érintkezés miatt több házszám is megállapítható, akkor azt a közterületnevet és hozzá tartozó házszámot kell használni, ahol a főbejárat található.

(2) Az utcában az ingatlanokat (épületeket és beépítetlen telkeket) a közterületről jól látható táblán feltüntetett számmal kell ellátni. Egy önálló helyrajzi számhoz egy, az utcában nem ismétlődő házszám tartozik.

(3) Házszámtáblát az utcára (közterületre) néző házfalra, illetve kerítésre, jól látható módon kell elhelyezni.

(4) A házszámtábla az ingatlan sorszámán kívül tartalmazhatja a közterület elnevezését, illetve a helyrajzi számot is a házszám előtt vagy fölött kiírva.

**Házszámozás szabályai**

**12. §**

(1) A házszámokat az alábbiak szerint kell megállapítani:

*a)* az utcák házszámai mindig a község központjától kifelé haladva növekedjenek, zsákutcát a bejáratától kezdve kell házszámokkal ellátni

*b)* a számozás arab számmal, páratlan oldalon 1-gyel, páros oldalon 2-vel kezdődik és a számok kihagyás nélkül emelkednek a közterülethez tartozó utolsó belterületi földrészig, ha az utca külterületen folytatódik, a sorszámozás tovább folytatható,

*c)* új utca kialakításánál a számozás növekedésének irányába nézve a bal oldalon a páratlan, jobb oldalon a páros számokat kell alkalmazni. Egy oldalon beépített utcánál a számozás folyamatosan emelkedik.

*d)* a terek épületeinek, telkeinek számozása folyamatosan emelkedő sorrendben, az óramutató járásával egyező irányban történik. Amennyiben a téren út halad keresztül, a tér számozása a keresztező út legkisebb sorszámának irányából kezdődik,

*e)* a kialakult számozás után megosztott ingatlanok eredeti (alátörés nélküli) sorszáma megszűnik, s az újonnan kialakított telkek számának megfelelően a számsor növekedésének irányába az abc ékezet nélküli nagybetűiből A, B, C, D, stb. alátörést kap,

*f)* a kialakult számozás után egyesített vagy összeépült ingatlanok az eredeti sorszámukat megtartják, összevonásra kerülnek, az összevont házszámokat kötőjellel kell egységessé tenni,

*g)* a házszámokat a helyrajzi számok és azok megosztásának figyelembevételével kell megállapítani.

*h)* amennyiben egy ingatlanon, azonos házszám alatt több épület, illetve több lakás található, úgy azok az épületek számot, illetve ajtószámot kapnak.

(2) Az (1) bekezdésben foglaltaktól eltérni csak a helyi hagyományok figyelembevételével lehet.

**13. §**

Az ingatlan tulajdonosa (kezelője, használója) köteles az ingatlant (épületet, beépítetlen telket) a megfelelő módon házszámtáblával, vagy a helyrajzi számot ábrázoló táblával ellátni és annak folyamatos karbantartásáról gondoskodni.

**14. §**

A korábban megállapított házszám csak indokolt esetben változtatható meg. Ekkor törekedni kell arra, hogy ez minél kevesebb érintett lakcímének megváltoztatásával járjon.

**Utcanevek és házszámok megváltoztatása**

**15. §**

Kál Nagyközség Önkormányzata a helytörténeti szempontból jelentős közterületneveket védetté nyilváníthatja. A védett közterületnév nem változtatható meg.

**16. §**

(1) Közterületnév vagy házszámváltozás esetén az állampolgárokat lakcím-bejelentési kötelezettség nem terheli.

(2) Közterületnév vagy házszámváltozás esetén az állampolgároknak a változás a személyi igazolványban, illetve lakcímigazolványban, valamint egyéb okmányokban történő átvezetésében közre kell működni.

(3) Közterületnév vagy házszámváltozás esetén a változást követően hivatalos ügyekben csak az új elnevezést, számozást lehet használni.

**17. §**

(1) A házszámokat, azok változásait a jegyző hivatalból vagy kérelemre állapítja meg.

(2) Az ingatlantulajdonosok a rendelet hatálybalépésétől számított 90 napon belül kötelesek gondoskodni a házszám táblák kihelyezéséről.

(3) A rendelet hatálybalépésétől számítva 2 éven belül az önkormányzat a költségvetésben rendelkezésre álló összegből gondoskodik a hiányzó utcanévtáblák pótlására.

**Záró rendelkezések**

**18. §**

Ez a rendelet 2023. április 1-jén lép hatályba.

„E rendelet 2023. március 29.-én kerül kihirdetésre. E rendelet hatályba lépésével egyidejűleg hatályát veszti Kál Nagyközség Önkormányzat Képviselőtestületének 11/2014.(IX.12.) önkormányzati rendelete.”

Részletes indokolás

**Az 1. §-hoz**

 A rendelet megalkotásánál az 1§-ban határoztuk meg a rendelet hatályát, pontosabban azt, hogy a rendelet mire terjed ki.

**A 2–5. §-hoz**

2-3-4-5 §-ban a közterületek elnevezésének általános szabályait fektettük le. Mit állapít meg a képviselőtestület, hogyan és miként lehet új közterületet elnevezni.

**A 6. §-hoz**

6.§ arról rendelkezik, hogy a közterületnevek megszüntetésére milyen eljárást kell alkalmazni.

**A 7–10. §-hoz**

A 7-8-9-10 § rendelkezik a hatásköri és eljárási szabályokról.

**A 11–14. §-hoz**

A 11-12-13-14 § rendelkezik a házszámozás szabályairól.

**A 15–17. §-hoz**

A 15-16-17 § az utcanevek és házszámok megváltoztatásának szabályait tartalmazza.

**A 18. §-hoz**

A